નોંધનીય છે કે વાઇબ્રન્ટ ગુજરાત ગ્લોબલ ઇન્વેસ્ટર સમિટ યોજવાનો વિચાર ગુજરાતના તત્કાલીન મુખ્યમંત્રી અને વર્તમાનમાં દેશના વડાપ્રધાન નરેન્દ્ર મોદીને વર્ષ 2003માં આવ્યો હતો. આ સંમેલન યોજવાનો મુખ્ય હેતુ રાજ્યમાં રોકાણ ખેંચી લાવવાનો હતો. આ ઉપરાંત કેટલાક લોકો માને છે કે વર્ષ 2002ના ગોધરા અને ત્યાર બાદના રમખાણો બાદ ગુજરાતની આર્થિક સ્થિતિ ડગમગ થઇ ગઇ હતી. રોકાણકારોનો વિશ્વાસ ફરી સંપન્ન કરવા માટે આ સંમેલનનો વિચાર કરવામાં આવ્યો હતો.